སྤྱིར་རྒྱ་གར་དང་བལ་ཡུལ་གཉིས་མི་རིགས་དང་ཆོས་ལུགས།རིག་གཞུང་སོགས་ཀྱི་འབྲེལ་བ་དམ་ཟབ་ཡོད་ཀྱང་རྒྱ་གར་གཞུང་གིས་རྟག་ཏུ་རྒྱུ་རྐྱེན་ཅུང་ཟད་ལ་བརྟེན་ནས་བལ་ཡུལ་ལ་ས་སྣུམ་བཀག་སྡོམ་དང་བྱེ་མ་ཀ་ར་བཀག་སྡོམ།རྒྱ་གར་ནས་དངོས་ཟོག་སྐྱེལ་འདྲེན་བྱེད་དུ་མ་བཅུག་པ་དང་བལ་ཡུལ་ནས་རྒྱ་གར་ལ་འགྲིམ་འགྲུལ་བཀག་སྡོམ།ཀ་ལི་ཀ་ཏའི་མཚོ་ལམ་བརྒྱུད་ནས་བལ་ཡུལ་ལ་དངོས་ཟོག་ནང་འདྲེན་བྱེད་དུ་འཇུག་གི་མེད་པས་རྒྱ་གར་གྱི་བཀག་སྡོམ་ལས་ཐར་པར་བལ་ཡུལ་གཞུང་གིས་རྒྱ་ནག་ལ་འབྲེལ་བ་ཡར་རྒྱས་བཏང་སྟེ།ཉེ་ཆར་རྒྱ་ནག་གི་ཐེན་ཅིན་སོགས་གྲུ་ཁ་བཞི་བརྒྱུད་ནས་བལ་ཡུལ་ལ་དངོས་ཟོག་སྐྱེལ་འདྲེན་བྱེད་དུ་འཇུག་རྒྱུ་ཡིན་ཞེས་ཐག་གཅོད་བྱུང་བས་བལ་ཡུལ་སྔར་བཞིན་རྒྱ་གར་གྱི་མཚོ་ལམ་གཅིག་པུར་བརྟེན་མི་དགོས་པར་གྱུར།ཉེ་ཆར་རྒྱ་ནག་དང་བལ་ཡུལ་གཉིས་ཀྱིས་མིང་རྟགས་བཀོད་པའི་གྲོས་མཐུན་ཁོངས་སུ་རྒྱ་ནག་གི་ཐེན་ཅིན་དང་ཧྲེན་ཀྲེན།ལན་ཡུན་ཀང་དང་ཀྲན་ཅང་བཅས་མཚོ་ཁ་བཞི།ལན་ཀྲུག་དང་ལྷ་ས།གཞིས་ཀ་རྩེ་བཅས་སྐམ་སའི་སྐྱེལ་འདྲེན་ས་ཚུགས་གསུམ་ནས་བལ་ཡུལ་ལ་དངོས་ཟོག་སྐྱེལ་འདྲེན་བྱེད་དུ་འཇུག་རྒྱུ་ཡིན་ཞེས་བཀོད།